Za Jasčana Jurja Młynka je samozrozumliwe swoje předewzaće za sanitarne, tepjenske a wopłóčkowe připrawy dale wjesć, byrnjež hižo starši hač 65 lět był. Dobre styki k partneram a wužiwarjam jeho posłužbow dźě zwjazuja. „Chcu to tež hišće chwilu za swojich kupcow činić, dołhož naslědnika nimam. Smy dotal w mjezsobnosći přeco spokojom byli, a to nochcu spušćić“, Młynk wuswětla. Runje tak mysli wón tež wo swojim skutkowanju za Rjemjesło Bóšicy w Bóščanskej gmejnskej radźe. Hižo 16 lět je w njej aktiwny. „W rozmołwje zhonju, što wobydlerjo paruja a što je jim wažne. To wězo na posedźenjach gmejnskeje rady praju. Mam z toho dźěła stajnje wjeselo. Móžu sobu rěčeć, hdyž wo to dźe za gmejnu a jeje wobydlerjow rozsudźeć.“
szl_Latn